Francia Riviéra

A francia Riviéra vagy Azúr-part (franciául Côte d’Azur) a Földközi-tenger partvidékének Marseille-től Mentonig terjedő szakasza, melynek hosszúsága kb. 120 km. Provence-Alpes-Côte d’Azur régió része. Az elnevezés egy francia költőtől, Stéphen Liégeard-tól származik. A Liguri- és a Tengeri-Alpok karéja veszi körül. A hegység látványnak is szép, és rengeteg kirándulásra ad alkalmat, sok helyen azonban nem éri el az 1000 m-es magasságot sem. Területének 80%-a hegy, 175 000 hektár erdő, 1000 km folyó és hegyi patak található itt. Egyúttal Franciaország parkokban leggazdagabb területe is. Híresek Menton, Monaco, Èze parkjai. Közlekedés A part mentén vezető forgalmi útjai a Corniche, azaz ’párkány’ elnevezést kapták. Három út vezet a tengerparton: Az 1. út az Corniche Intérieure, mely a 18. században épült, Napóleon építtette. A part mellett Nizzáig húzódik, majd csatlakozik a középső úthoz. A 2. út a Moyenne Corniche, a Középső Párkány, amely 100–150 m magasan fut, és 1939 óta létezik. A 3. út a Grande Corniche, az ún. Nagy Párkány, amely 500 m magasan húzódik. Julius Caesar ideje óta létező útvonal; megfelel az egykori római Via Aureliának. Éghajlata Kivételes klímáját annak köszönheti, hogy észak felől hegykoszorú védi a hideg légtömegek ostromától. A tenger víztömege is befolyásolja az éghajlatot: 200–400 m-ig átlagosan 13 °C-os a víz, télen mérsékli a hideget, nyáron pedig a kánikulát. A napsütésnek köszönhetően erős a párolgás, aminek következtében a tenger vize sósabb, mint az Atlanti-óceán. Története Száz esztendeje még csak téli üdülőhely volt sok angol vendéggel, majd a két világháború közt fejlődött idegenforgalmi központtá. Települések Marseille Saint-Cyr-sur-Mer Bandol Sanary-sur-Mer Saint-Mandrier-sur-Mer La Seyne-sur-Mer Cap Bénat La Garde (Var) Cagnes-sur-Mer Le Dramont Boulouris-sur-Mer Cassis La Ciotat Saint-Laurent-du-Var Èze Le Lavandou Carqueiranne Rayol-Canadel-sur-Mer Cavalaire-sur-Mer Sainte-Maxime Théoule-sur-Mer Fréjus Hyères Saint-Tropez Saint-Raphaël Cannes Grasse Juan-les-Pins Antibes Sophia Antipolis Saint-Paul-de-Vence Mandelieu-la-Napoule Nizza Villefranche-sur-Mer Saint-Jean-Cap-Ferrat Beaulieu-sur-Mer Monaco Monte-Carlo Menton Roquebrune-Cap-Martin Kulturális élete A francia Riviéra igazi kulturális központ: több mint 100 múzeum (ebből csak 3 állami), 500 művészeti kiállítás, 2 operaház, 25 színház, évente kb. 3200 rendezvény várja az ideérkezők millióit. Elszórtan az azúri vidéken 120 magasban megbúvó kis falucskát számolhatunk meg, ahol még őrzik a kézművesség, fazekasság, parfümkészítés rejtelmeit. Források Pálfy József: Franciaország (Panoráma útikönyvek, Athenaeum Nyomda, Bp.) További információk Francia Riviéra turisztikai információk Riviera.lap.hu – linkgyűjtemény Balassa Emil: A francia Riviera; Lloydkönyvek Kiadóvállalat, Bp., 1928 (Lloyd utikönyvek) Günter Treffer: Côte d'Azur; aktualizálás Peter Bausch; Magyar Könyvklub, Bp., 2001 (Marco Polo) Dél-Franciaország. Provence és a Côte d'Azur; szerk. Sam Le Quesne; Alexandra, Pécs, 2008 (Time out) Suzanne Patterson–Meg Jump: Francia Riviéra; fotó Gregory Wrona, ford. Cooper Eszter Virág, Tittel Kinga; Kossuth, Bp., 2008 (Berlitz zsebkönyv) Provence, Côte d'Azur; szöveg Sárközi Mátyás, fotó Kaiser Ottó; Kortárs, Bp., 2018 (Phoenix könyvek) Anne De Courcy: Chanel a Riviérán. A Côte d'Azur világa békében és háborúban; ford. Urbán Erika; Európa, Bp., 2020